मेहनत और लगन से लक्ष्य की प्राप्ति संभव : प्राचार्य
मंडी अटेली |गीता जयंतीमहोत्सव के अंतर्गत जिला स्तरीय पेंटिंग प्रतियोगिता में अव्वल रहे राजकीय वरिष्ठ माध्यमिक विद्यालय अटेली के छात्रों को विद्यालय प्रशासन द्वारा सम्मानित किया गया।
प्रात:कालीन सभा में आयोजित विशेष कार्यक्रम में प्राचार्य सुरेश कुमार जसाईवाल मुख्याध्यापक महेन्द्र कुमार यादव ने विजेताओं को जिला प्रशासन द्वारा प्रदत प्रशस्ति पत्र ईनाम भेंट किए। कार्यक्रम संयोजक डॉ. सीएस वर्मा ने बताया कि हाल ही में नारनौल में आयोजित जिला स्तरीय पेंटिंग प्रतियोगिता में कक्षा 12वीं के छात्र सुनील कुमार पुत्र विजय सिंह ने पेंटिंग प्रतियोगिता में प्रथम स्थान प्राप्त किया जबकि गौरव पुत्र राजेन्द्र कुमार ने द्वितीय स्थान प्राप्त कर विद्यालय का नाम रोशन किया है। छात्रों को संबोधित करते हुए प्राचार्य ने कहा कि यदि हम लक्ष्य को सामने रखकर मेहनत ईमानदारी से कार्य करे तो कोई कार्य असंभव नहीं है। उन्होंने इंपासिबल शब्द का उदाहरण देते हुए कहा कि इंपासिबल स्वयं कहता है कि आई एम पोसिबल। इस अवसर पर कला अध्यापिका प्रमिला शर्मा प्रतिनिधि अध्यापक मनोज कुमार शर्मा को भी सराहा गया। इस मौके पर देवेन्द्र जांगड़ा, डॉ. राजेन्द्र, कुसुमलता, हरी सिंह, धर्मपाल शर्मा सुरेश सैनी सहित समस्त स्टाफ भी मौजूद था।
hin_Deva mai_Deva hin_Deva